ক্রিস ইভানস (অভিনেতা)
২০০০ সালে টেলিভিশন ধারাবাহিক "অপোজিট সেক্স"-এ অভিনয়ের মাধ্যমে ইভানসের কর্মজীবনের সূচনা ঘটে। তারপর তিনি "নট অ্যানাদার টিন মুভি", "সানশাইন", "স্কট পিলগ্রিম ভার্সেস দ্য ওয়ার্ল্ড", "স্নোপিয়ার্সার" ও মুক্তির অপেক্ষায় থাকা "গিফটেড" ইত্যাদি একাধিক চলচ্চিত্রে অভিনয় করেন। ২০১৪ সালে ইভানস "বিফোর উই গো" নামে একটি ড্রামা চলচ্চিত্র পরিচালনা করেন। এটিই ছিল তাঁর পরিচালিত প্রথম ছবি। এই ছবিতে তিনি অভিনয়ও করেন।
ওয়াল্টার ব্রেনান
ম্যাসাচুসেট্‌সের লিনে জন্মগ্রহণকারী ব্রেনান চলচ্চিত্রের অতিরিক্ত শিল্পী হিসেবে কাজ শুরু করেন। তিনি প্রথম মূল ভূমিকায় কাজের সুযোগ পান হাওয়ার্ড হক্‌সের "বারবারি কস্ট" (১৯৩৫) চলচ্চিত্রে। তিনি "কাম অ্যান্ড গেট ইট" (১৯৩৬), "কেন্টাকি" (১৯৩৮) ও "দ্য ওয়েস্টার্নার" (১৯৪০) ছবিতে অভিনয় করে তিনটি একাডেমি পুরস্কার অর্জন করেন।